చో రామస్వామి ప్రత్యక్ష రాజకీయాలలో పాల్గొనకున్నా ఇతడు రాజకీయ సూత్రధారిగా పనిచేసిన సందర్భాలున్నాయి. కామరాజ నాడార్ నాయకత్వంలోని పాతకాంగ్రెస్‌ను ఇందిరా కాంగ్రెస్‌లో విలీనం చేయడానికి ఇతడు ఇందిరాగాంధీ, కామరాజ్ నాడార్‌లతో మాట్లాడి మధ్యవర్తిత్వం నెరిపాడు. ఎం.జి.రామచంద్రన్ మరణించిన తర్వాత అతని శవయాత్రలో అవమానానికి గురైన జయలలితను తిరిగి ఎ.ఐ.డి.ఎం.కె. అధినాయకురాలిగా ప్రతిష్ఠించడంలో ఇతని పాత్ర గణనీయమైనది. జయలలితకు ఇతడు రాజగురువు లాంటివాడు. ఇతనికి కృపలానీ, ఇందిరాగాంధీ, మొరార్జీదేశాయ్, కరుణానిధి, చరణ్ సింగ్, కామరాజర్, ఎంజీఆర్, జయలలిత, ఎన్టీఆర్, వాజ్‌పేయి, అద్వానీ, మోదీ వంటి రాజకీయ నేతలతో సత్సంబంధాలున్నాయి. అయితే ఈ సత్సంబంధాలు వారిపై విమర్శలు చేయవలసిన సందర్భంలో అడ్డురాలేదు. ఇతడు మొరార్జీదేశాయ్ ప్రధానమంత్రిగా ఉన్నప్పుడు రాజ్యసభకు రాష్ట్రపతిచేత నియమించబడి 1999-2005 మధ్య కాలంలో రాజ్యసభ సభ్యుడిగా ఉన్నాడు.

సినిమారంగం
రాజకీయాలు
తుగ్లక్ పత్రిక
విశేషాలు